**Ministru kabineta noteikumu projekta “Grozījumi Ministru kabineta 2013.gada 3.septembra noteikumos Nr.732 „Valsts sabiedrības ar ierobežotu atbildību "Autotransporta direkcija" maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Noteikumu projekta mērķis ir precizēt un papildināt Valsts sabiedrības ar ierobežotu atbildību „Autotransporta direkcija” maksas pakalpojumu cenrādi atbilstoši normatīvo aktu prasībām, ieviešot jaunu maksas pakalpojumu – iesnieguma izskatīšana pasažieru komercpārvadājumu ar taksometru un vieglo automobili vadītāja reģistrācijai, kā arī precizēt pakalpojumu par licences kartītes izsniegšanu atbilstoši normatīvo aktu prasībām. Ministru kabineta noteikumu projekts stāsies spēkā 2018.gada 1.martā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts sabiedrības ar ierobežotu atbildību „Autotransporta direkcija” maksas pakalpojumu cenrādis izstrādāts, pamatojoties uz Autopārvadājumu likuma 5.1 panta pirmās daļas 11.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts SIA „Autotransporta direkcija” (turpmāk – Autotransporta direkcija) sniedz maksas pakalpojumus saskaņā ar Ministru kabineta 2013.gada 3.septembra noteikumiem Nr.732 „Valsts sabiedrības ar ierobežotu atbildību "Autotransporta direkcija" maksas pakalpojumu cenrādis” (turpmāk – noteikumi Nr.732). 2017.gada 12.oktobrī stājās spēkā likums “Grozījumi Autopārvadājumu likumā”, kura 5.1 panta pirmās daļas 11.punkts ar 2018.gada 1.martu paredz Autotransporta direkcijai deleģēt jaunu funkciju – vadītāju reģistrāciju pasažieru komercpārvadājumiem ar taksometru un vieglo automobili. Pasažieru komercpārvadājumu ar taksometru un vieglo automobili vadītāju reģistrāciju paredzēts sniegt kā maksas pakalpojumu, līdz ar to ir nepieciešams veikt izmaiņas Ministru kabineta 2013.gada 3.septembra noteikumos Nr.732 „Valsts sabiedrības ar ierobežotu atbildību "Autotransporta direkcija" maksas pakalpojumu cenrādis””, ieviešot jaunu maksas pakalpojumu – iesnieguma izskatīšana pasažieru komercpārvadājumu ar taksometru un vieglo automobili vadītāja reģistrācijai. Reģistrā tiks reģistrētas personas, kuras atbilst Autopārvadājumu likumā ietvertajām prasībām par trīs gadu B kategorijas transportlīdzekļu vadītāja stāžu un kurām valsts valodas zināšanas atbilst Ministru kabineta 2009.gada 7.jūlija noteikumos Nr.733 “Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi” noteikto valsts valodas zināšanu līmeni taksometru vadītājam. Maksa par pakalpojumu ir noteikta EUR 50 apmērā (aprēķins anotācijas pielikumā).  Nepieciešams grozīt esošā maksas pakalpojuma nosaukumu (noteikumu Nr.732 pielikuma 2.punkts), papildinot to aiz vārdiem “ar autobusiem” ar vārdiem “vai vieglajiem automobiļiem”.  Autopārvadājumu likuma (redakcijā, kas stājas spēkā 01.03.2018.) 35. panta devītajā daļā paredzēts, ka par speciālās atļaujas (licences) izsniegšanu pasažieru komercpārvadājumiem ar taksometru vai vieglo automobili maksājama valsts nodeva, kuras apmēru un maksāšanas kārtību nosaka Ministru kabinets. Vēršam uzmanību, ka maksa par iesnieguma izskatīšanu speciālās atļaujas (licences) izsniegšanai pasažieru komercpārvadājumiem ar taksometru vai vieglo automobili netiks iekasēta.  Papildus jānorāda, ka licencēšanas maksu attiecībā uz pasažieru komercpārvadājumiem ar taksometriem nosaka pašvaldības savos saistošajos noteikumos, saskaņā ar likuma "Par pašvaldībām" 21.panta pirmās daļas 14.punkta f) apakšpunktu un plānošanas reģioni saskaņā ar tā sniegtajiem maksas pakalpojumiem.  Pievienotās vērtības nodokli Autotransporta direkcijas maksas pakalpojumiem nepiemēro saskaņā ar Pievienotās vērtības nodokļa likuma 3.panta astoto daļu: publiskas personas, kā arī privātpersonas, kuras saskaņā ar Valsts pārvaldes iekārtas likumu pilda tām deleģētus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. |
| 3. | Projekta izstrādē iesaistītās institūcijas | Autotransporta direkcija, Satiksmes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz pārvadātājiem, kas sniedz pasažieru komercpārvadājumus ar taksometriem un vieglajiem automobiļiem |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| |  |  |  | | --- | --- | --- | | 1. | Nepieciešamie saistītie tiesību aktu projekti | 2017.gada 14.decembrī Valsts sekretāru sanāksmē ir izsludināts Ministru kabineta noteikumu projekts "Pasažieru komercpārvadājumu ar taksometru un vieglo automobili vadītāja reģistrācijas kārtība" (VSS-1310).  2018.gada 18.janvāra Valsts sekretāru sanāksmē ir izsludināts Ministru kabineta noteikumu projekts "Prasības speciālās atļaujas (licences) saņemšanai un kārtība, kādā veicami pasažieru komercpārvadājumi ar vieglo automobili" (VSS-57). | | 2. | Atbildīgā institūcija | Satiksmes ministrija. | | | 3. | Cita informācija | Nav. | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2018.gada 9.februārī. http://www.sam.gov.lv/sm/content/?cat=553 |
| 3. | Sabiedrības līdzdalības rezultāti | Sabiedrības pārstāvju priekšlikumi vai iebildumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Autotransporta direkcija  Satiksmes ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi vai esošo institūciju likvidāciju vai reorganizāciju.  Projekta izpilde tiks nodrošināta institūciju līdzšinējo funkciju ietvaros un cilvēkresursus neietekmēs. |
| 3. | Cita informācija | Nav. |

### Satiksmes ministrs U.Augulis

### Vīza: Valsts sekretārs K.Ozoliņš

27.02.2018 15:00

854

S.Tanne, 67686480,

Sandra.Tanne@atd.lv